CELEX: 62019TN0305
Language: el
Date: 2019-05-14 00:00:00
Title: Υπόθεση T-305/19: Προσφυγή της 14ης Μαΐου 2019 — Welmax + κατά EUIPO — Valmex Medical Imaging (welmax)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/59
            
         
      Προσφυγή της 14ης Μαΐου 2019 — Welmax + κατά EUIPO — Valmex Medical Imaging (welmax)
      (Υπόθεση T-305/19)
      (2019/C 230/73)
      Γλώσσα του δικογράφου της προσφυγής: η πολωνική
      
         Διάδικοι
      
      
         Προσφεύγουσα: Welmax + sp. Z o.o sp.k. (Πόζναν, Πολωνία) (εκπρόσωπος: M. Machyński, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Valmex Medical Imaging GmbH (Augsburg, Γερμανία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα
      
         Επίδικο σήμα: Αίτηση επέκτασης της προστασίας της διεθνούς καταχώρισης του σήματος «welmax» με ισχύ στην Ευρωπαϊκή Ένωση — Υπ’ αριθ. 1 342 786 αίτηση επέκτασης της προστασίας διεθνούς καταχώρισης στην Ευρωπαϊκή Ένωση
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 22ας Μαρτίου 2019 στην υπόθεση R 2245/2018-5.
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση στο σύνολό της και να και να αποφανθεί επί της ουσίας της υποθέσεως,
               
            
                  —
               
               
                  να εκδώσει ερήμην απόφαση, εφόσον συντρέχουν οι νόμιμες προς τούτο προϋποθέσεις,
               
            
                  —
               
               
                  να καταδικάσει το καθού στα δικαστικά έξοδα της προσφεύγουσας ενώπιον του Γενικού Δικαστηρίου, συμπεριλαμβανομένων των εξόδων νομικής εκπροσώπησής της, σύμφωνα με τα προβλεπόμενα στη σχετική νομοθεσία.
               
            
         Προβαλλόμενοι λόγοι
      
      
                  —
               
               
                  Η έκδοση της προσβαλλόμενης απόφασης στηρίζεται σε πλάνη περί τα πράγματα συνιστάμενη στη διαπίστωση ότι η απόφαση του τμήματος ανακοπών, κατά της οποίας χωρεί προσφυγή σύμφωνα με τη σχετική νομοθεσία, επιδόθηκε εγκύρως στην προσφεύγουσα στις 20 Ιουλίου 2018 (υποτίθεται μέσω υπηρεσίας ταχείας παράδοσης), ενώ το περιεχόμενο της εν λόγω απόφασης γνωστοποιήθηκε στην προσφεύγουσα μόλις στις 21 Σεπτεμβρίου 2018, τούτο δε κατόπιν προηγούμενης ηλεκτρονικής επικοινωνίας και υποβολής σχετικής αίτησης της προσφεύγουσας προς υπάλληλο του Γραφείου.
               
            
                  —
               
               
                  Παράβαση του άρθρου 68, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
               
            
                  —
               
               
                  Παράβαση του άρθρου 68, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, σε συνδυασμό με το άρθρο 23, παράγραφος 3, του κατ’ εξουσιοδότηση κανονισμού (ΕΕ) 2018/625 της Επιτροπής.